הרשומות הנרחבות של עידן טאיפינג

הרשומות הנרחבות של עידן טאיפינג (בסינית מסורתית: 太平廣記; בסינית מפושטת: 太平广记; בפין-יין: Tàipíng Guǎngjì, טָאיְפִּינְג גוָאנְגְגִ'י) הן אוסף סיפורים על בסיס מפתח אנציקלופדי, אשר מרכז עיסוקם הוא בעל-טבעי.

את הרשומות ערך לִי פָאנְג, והן פורסמו לראשונה בשנת 987. הספר מחולק ל-500 מגילות ומכיל שלושה מיליון סימנים. 

מבנה היצירה
הרשומות הן אוסף של 7021 סיפורים שלוקטו מתוך יותר מ-300 ספרים ורומנים מתקופת שושלת האן ועד תחילת שושלת סונג, אשר רובם אבדו. חלק מן הסיפורים הם אנקדוטות היסטוריות או נאטורליסטיות, גדושות באלמנטים היסטוריים אך מסווגות כסיפורת, אולם רוב הנושאים עוסקים בעל-טבעי - באנשי דת בודהיסטים ודאואיסטים, בבני אלמוות, ברוחות ובאלים שונים ומשונים. יש ביניהם גם מספר סיפורים מתקופת טאנג שהם יצירות ספרותיות בפני עצמם והיוו השראה ליצירות מאוחרות יותר.

ברוב המקרים מקורותיהם של הסיפורים מאוזכרים בסוף הסיפור.

תהליך הכתיבה
בשנת 977 הורה הקיסר טָאיְדְזונְג משושלת סונְג לשנים עשר אנשים, בהם לִי פָאנְג, חוּ מֶנְג, לִי מוּ, שׂ'וּ שׂוֵ'אן, גָ'או לִינְגִ'י, וָאנְג קֶגֶ'ן, סונְג בָּאי, ולוּ' וֶנְג'ונְג, לערוך ביחד את היצירה. במקביל היה אחראי לִי פָאנְג על צוות שעסק בעריכת המקראות הקיסריות של עידן טָאיְפִּינְג עשר פורסמו גם הם באותה תקופה.

העבודה בוצעה בתקופת שלטון שנקראה "טָאיְפִּינְג שִׂינְגְגְווֹ" ("השקט הגדול ושגשוג הארץ"), ומכאן שם היצירה.

חשיבות
עם הגשת הספר לקיסר הבהירו העורכים את מטרת היצירה: "ממגוון האסכולות וממצבורי המילים לא להשמיט רוב טוב", "לארוג סדר ורוחב יריעה, לבחון את אשר קשה להקיף, ולפיכך ליקטנו את המיטב, וקיצצנו במובאות."

השפעתו של הספר על הספרות בדורות מאוחרים יותר גדולה מאוד, ופּוּ גְ'יָאנְגְצִ'ינְג אף ציין כי "האוסף של הרשומות הנרחבות של עידן טאיפינג קו פרשת מים בהיסטוריה של הסיפורת". צָאי בָּוֹ בן תקופת שושלת סונג כתב את שלושים המגילות של "מיני הדברים של עור הצבי" ושל "מיני הספרות של עור הצבי", אשר כולן ליקוטים מתוך הרשומות הנרחבות.

הספר נחשב אחד מארבעת הספרים הגדולים של סונג ביחד עם המקראות הקיסריות של עידן טָאיְפִּינְג, היצירות העזות של גן הספרות והצב הראשי של לשכת הספרים.

תרגומים
לפחות שלושה תרגומים של היצירה כולה לסינית מודרנית פורסמו עד היום:
 תרגום בעריכת ג'וֹאוּ גָ'אנְפֿוּ (周振甫) ב-1993. ()
 תרגום של דִינְג יוּ'צֶ'נְג, וָאנְג שְׁה ויוּ' צִ'ינְגְחְווָה (丁玉琤，王石，于清华) ב-1995. ()
 תרגום של שְׁה מִינְג (石鸣) ב-2007 ().

באנגלית ובשפות מערביות אחרות קיימים רק ליקוטי סיפורים מתוך היצירה. אמנם פורסם דיגיטלית תרגום של כל היצירה לאנגלית ב16 כרכים, אולם בדיקה מעלה כי מדובר בתרגום בgoogle translate של תרגומו של שְׁה מִינְג לסינית מודרנית.

בעברית תורגמו מספר סיפורים על ידי עופר ולדמן, והם זמינים ברשת.

תרגומים לאנגלית ולעברית של הסיפורים ממשיכים להתבצע, ופרטים על מצב התרגום העדכני של היצירה, כולל קישורים לתרגומי סיפורים אם זמינים, ניתן למצוא בדף מעקב התרגומים בוויקיפדיה. על פי רשימת המעקב, כיום תורגמו לעברית רק 47 מן הסיפורים, שהם כ-0.7% מסך הסיפורים הכולל, בעוד שבאנגלית קיימים כ-350 תרגומים, שהם כ-5% מסך הסיפורים ביצירה.

פרקי היצירה
ליצירה 92 פרקים (נושאים), ומעל 150 תתי-נושאים.

 מס' שם פרק בסינית מסורתית שם פרק בעברית כמות מגילות מגילות 1 神仙 בני אלמוות 55 1-55 2 女仙 בנות אלמוות 15 56-70 3 道術 דרכי הדאו 5 71-75 4 方士 קוסמים 5 76-80 5 異人 אנשים מיוחדים 6 81-86 6 異僧 נזירים מיוחדים 12 87-98 7 釋證 סימוכין 3 99-101 8 報應 גמול 33 102-134 9 徵應 הגשמות 11 135-145 10 定數 גורל 15 146-160 11 感應 תגובה 2 161-162 12 讖應 התגשמות נבואות 1 163 13 名賢 מכובדים ידועי שם 1 164 14 廉儉 כנות וצנעה 1 165 15 氣義 נאמנות 3 166-168 16 知人 יודעי דבר 2 169-170 17 精察 חדות אבחנה 2 171-172 18 俊辯 רהיטות 2 173-174 19 幼敏 פיקחות צעירה 1 175 20 器量 הכלה 2 176-177 21 貢舉 הצעת מועמדים למינוי קיסרי 7 178-184 22 銓選 היבחרות למינוי 2 185-186 23 職官 משרות פקידות 1 187 24 權倖 לוחשים על אוזנו של הקיסר 1 188 25 將帥 מפקדים 2 189-190 26 驍勇 אומץ 2 191-192 27 豪俠 גבורה 4 193-196 28 博物 אנשי אשכולות 1 197 29 文章 כתבים 3 198-200 30 才名 אמנים מפורסמים 1 201 31 儒行 דרכי המלומדים 1 202 32 樂 מוזיקה 3 203-205 33 書 ספרים 4 206-209 34 畫 ציורים 5 210-214 35 算術 מתמטיקה 1 215 36 卜筮 ניבוי 2 216-217 37 醫 רפואה 3 218-220 38 相 הגדת עתידות באמצעות פנים 4 221-224 39 伎巧 טריקים 3 225-227 40 博戲 הימור 1 228 41 器玩 צעצועים 4 229-232 42 酒 יין 1 233 43 食 מזון 1 234 44 交友 חברות 1 235 45 奢侈 פאר 2 236-237 46 詭詐 עורמה 1 238 47 諂佞 חנופה 3 239-241 48 謬誤 טעויות 1 242 49 治生 פרנסה 1 243 50 褊急 צרות מוחין וקוצר רוח 1 244 51 詼諧 הומור 8 245-252 52 嘲誚 גיחוך 5 253-257 53 嗤鄙 בוז 5 258-262 54 無賴 חוסר אמינות 2 263-264 55 輕薄 קלילות 2 265-266 56 酷暴 אכזריות 3 267-269 57 婦人 נשים 3 270-273 58 情感 רגשות 1 274 59 童僕 נערים משרתים 1 275 60 夢 חלומות 6 276-282 61 巫 מכשפים 1 283 62 幻術 שיטות כישוף 4 284-287 63 妖妄 פלצות 3 288-290 64 神 אלים 25 291-315 65 鬼 רוחות 40 316-355 66 夜叉 יאקשות 2 356-357 67 神魂 נשמות 1 358 68 妖怪 שדים 9 359-367 69 精怪 איחוזים 6 368-373 70 靈異 מוזרות הרוחות 1 374 71 再生 לידות מחדש 12 375-386 72 悟前生 זכרונות מחיים קודמים 2 387-388 73 冢墓 קברים 2 389-390 74 銘記 תחריטים 2 391-392 75 雷 רעמים 3 393-395 76 雨 גשם 1 396 77 山 הרים 1 397 78 石 אבנים 1 398 79 水 מים 1 399 80 寶 אוצרות 6 400-405 81 草木 צמחייה 12 406-417 82 龍 דרקונים 8 418-425 83 虎 נמרים 8 426-433 84 畜獸 חיות ובהמות 13 434-446 85 狐 שועלים 9 447-455 86 蛇 נחשים 4 456-459  87 禽鳥 ציפורים 4 460-463 88 水族 בני המים 9 464-472  89 昆虫 חרקים 7 473-479 90 蠻夷 בני מיעוטים 4 480-483 91 雜傳記 שלל הגדות ורשומות 9 484-492 92 雜錄 שלל רישומים 8 493-500

 קישורים חיצוניים 

 תרגום מסינית לעברית של מגילה א' מן הרשומות הנרחבות - בני אלמוות חלק 1
 תרגום מסינית לעברית של מגילה י' מן הרשומות הנרחבות - בני אלמוות חלק 10

הערות שוליים

קטגוריה:סין: היסטוריה
קטגוריה:ספרות סינית
קטגוריה:ספרי המאה ה-10